તમે તમારા પાર્ટનરને ચોક્કસથી પૂછો કે જ્યારે તમારી પહેલી મુલાકાત થઈ ત્યારે એમણે તમારા વિશે શું વિચાર્યું હતું? તમને જોઈને એને કેવું લાગ્યું હતું અને એ સમયે એમના મગજમાં શું ચાલતું હતું? એ પણ પૂછો કે તમને મળ્યા પછી એમને કેવો અનુભવ થયો હતો? પોતાના પાર્ટનરનાં મોઢે પહેલી મુલાકાતનો કિસ્સો સાંભળવાની મજા જ કંઇક અલગ હોય છે. એમની વાતો સાંભળીને તમે બંને રોમેન્ટિક થઈ જશો અને ફરી એ જુના દિવસો યાદ આવી જશે. ભલે કદાચ પહેલી મુલાકાત સામાન્ય રહી હશે પણ પાર્ટનરની કહેવાની રીત એકદમ ખાસ હશે. તમે બંને જૂની યાદોમાં ડૂબી જશો એ પાક્કું.